На основу Закона о одбрани („Сл. гласник РС“ бр. 116/07, 88/09 – др. Закон, 104/09 – др. Закон, 10/15 и 36/18) и чл. 41. ст. 2. тач. 5 и чл. 43, Закона о смањењу ризика од катастрофа и управљању ванредним ситуацијама („Сл. гласник РС“ бр. 87/2018.), чл. 13. Закона о заштити становништва од заразних болести(„Сл. гласник РС“ бр. 15/2016.), Одлуке о проглашењу ванредног стања на територији Републике Србије, („Сл. гласник РС“ бр. 29/2020.), Уредбе о мерама за време ванредног стања („Сл. гласник РС“ бр. 31/2020, 36/2020, 38/2020, 39/2020, 43/2020, 47/2020, 49/2020, 53/2020, 56/2020, 57/2020, 58/2020 и 60/2020) и Одлуке о посебним мерама пружања услуга у области трговине на мало, која обухвата продају хране и пића у угоститељским објектима и продају хране за ношење („Сл. гласник РС“ бр. 39/2020 и 63/2020), на телефонској седници штаба за ванредне ситуације у општини Димитровград, одржаној дана 04.05.2020. године доноси следећу

**Н А Р Е Д Б У**

1. Почев од 05.04.2020. године, настављају са радом правна лица и предузетници која обављају делатност у области трговине на мало, која обухвата продају хране и пића и ту делатност, односно пружање услуга могу да обављају, односно послуживање корисника врше и непосредно у затвореном простору и у простору организованих башти нa отвореном (осим у баштама које се налазе на тротоарима и у затвореном простору у коме не може да се обезбеди природна вентилација) – уз примену превентивних мера прописаних овом Наредбом и осталим актима у време ванредног стања.
2. Правна лица и предузетници (послодавци) који пружају услуге у делатностима и на начин из тач. 1., ове Наредбе дужни су да, у односу на запослене и кориснике услуга, примене све превентивне мере од утицаја на безбедност и здравље запослених и корисника услуга, а посебно оне које се односе на спречавање ширења заразне болести COVID-19 изазване вирусом SARS-CoV-2, и да у том смислу донесу посебан план примене мера, који је​​ саставни део акта о процени ризика који се доноси сагласно закону и прописима из области безбедности и здравља на раду.
3. Правна лица и предузетници (послодавци) који пружају услуге у делатностима из тачке 1. ове Наредбе на начин из тачке 2. ове Наредбе дужни​​ су да, у односу на запослене и кориснике услуга, примене све превентивне мере од утицаја на безбедност и здравље запослених и корисника услуга, а посебно оне које се односе на спречавање ширења заразне болести COVID-19 изазване вирусом SARS-CoV-2 (организовање процеса рада који обезбеђује одржавање социјалне дистанце, односно међусобног растојања између столова од најмање два метра, на мањим столовима могу седети највише два лица, а на већим четири, обавезну дезинфекцију мобилијара, машина, алата и уређаја за рад после пружене услуге сваком појединачном кориснику,​​ обавезну употребу заштитних средстава тј. маски и рукавица од стране запослених – за пружање​​ услуга на отвореном, као и додатне мере, ограниченог броја лица у просторији, а у случају мањег растојања од два метра између корисника пружање услуга уз примену стаклене, пластичне или сличне баријере, обавезну дезинфекцију просторија и подова, обавезну употребу заштитних средстава тј. маски и рукавица и од корисника услуга – за пружање услуга у затвореном простору, обавезно постављање дезо баријере и дезинфицијента за руке на бази алкохола 70%), и да у том смислу допуне посебан план примене мера из става 2. ове Наредбе.
4. Предложени распоред столова од предузетника и правног лица потврђује комунални инспектор општине Димитровград.
5. Примена мера из ове Наредбе траје док траје ванредно стање проглашено у Републици Србији, односно док траје опасност од ширења заразне болести COVID-19 изазване вирусом SARS-CoV-2.
6. Правно лице и предузетници из ст. 1. ове Наредбе, за непоштовање мера прописаних овом Наредбом казниће се новчаном казном у износу од 50.000,00 до 150.000,00 динара.

Одговорно лице у правном лицу за непоштовање мера прописаних овом Наредбом казниће се новчаном казном у износу до 10.000,00 динара.

1. Обавезује се Комуналана инспекција општине Димитровград да се стара о спровођењу ове Наредбе.
2. Ова Наредба ступа на снагу даном објављивања у Службеном листу Општине Димитровград.

Број: 06-42/2020-17/2-10

Датум: 04.05.2020.године

**КОМАНДАНТ ШТАБА ЗА ВАНРЕДНЕ СИТУАЦИЈЕ**

Владица Димитров с.р.